cyanic-selkie/wikianc huggingface dataset:
আফতাব উদ্দিন স্কুল এন্ড কলেজ
মিলনায়তন
বিশ্ববিদ্যালয় ক্যাম্পাসে ১০০০+ আসনের একটি কেন্দ্রীয় মিলনায়তন কমপ্লেক্স রয়েছে। এতে শীতাতপ নিয়ন্ত্রকসহ আধুনিক সকল সুযোগ-সুবিধা বিদ্যমান।
লাইব্রেরী
প্রায় ২০,০০০ বই দিয়ে পরিপূর্ণ লাইব্রেরি রয়েছে যেখানে একসাথে প্রায় ২০০ জন ছাত্রের একসাথে পড়ার ব্যবস্থা আছে। যা শিক্ষা ব্যবস্থাকে অন্য মাত্রায় নিয়ে গিয়েছে।
স্কুল শাখা
● প্রতিষ্ঠানে রিসিপসন-1 থেকে নবম (বিজ্ঞান, মানবিক ও ব্যবসায় শিক্ষা শাখা) শ্রেণি পর্যন্ত ভর্তি পরীক্ষার মাধ্যমে ছাত্র/ছাত্রী ভর্তি করা হয়।
● রিসিপশন-।-এ ভর্তির প্রাথমিক যোগ্যতা বাংলা ও ইংরেজির অঅক্ষর জ্ঞান সংখ্যার ধারণা।
● যে শ্রেণিতে ভর্তি হতে ইচ্ছুক সে শ্রেণির জন্য পূর্বতন শ্রেণির পাঠ্য বিষয়ের উপর ভিত্তি করে ভর্তি পরীক্ষা নেয়া হয়।
● বাংলা, ইংরেজি ও গণিত এই ৩(তিন)টি বিষয়ে লিখিত পরীক্ষা অনুষ্ঠিত হয়।
● প্রতিষ্ঠানের নিজস্ব ওয়েব সাইটের মাধ্যমে অনলাইনে ভর্তি প্রক্রিয়া সম্পন্ন করা হয়।
● ভর্তি পরীক্ষায় উত্তীর্ণ ছাত্র/ছাত্রীকে প্রতিষ্ঠান নির্ধারিত সময়ের মধ্যে প্রয়োজনীয় কাগজপত্র জমা দিয়ে ভর্তি হতে হয়।
● সরকার নির্ধারিত নিয়মানুযায়ী ভর্তি কার্যক্রম পরিচালিত হয়।
অনুজা জং
থাম্ব| গুয়াহাটিতে দ্বাদশ দক্ষিণ এশিয়ান গেমস-২০১৬-এ ৫০ মিটার রাইফেল প্রোন মহিলাদের একক বিভাগে স্বর্ণ পদক জয়ী কুহেলি গাঙ্গুলী (ভারত) রৌপ্যপদক জয়ী অনুজা জং (ভারত) এবং ব্রোঞ্জপদকজয়ী মন্দিরা রইস (পাকিস্তান) । অনুজা জং (জন্ম ৬ই আগস্ট ১৯৭১) ভারতের নয়াদিল্লির একজন ভারতীয় ক্রীড়া শ্যুটার ।
আফতাব উদ্দিন স্কুল এন্ড কলেজ
উচ্চ মাধ্যমিক
এস.এস.সি পরীক্ষায় প্রাপ্ত জিপিএ এর ভিত্তিতে মাধ্যমিক ও উচ্চ মাধ্যমিক শিক্ষা বোর্ড, ঢাকা এর অনলাইন ভর্তি প্রক্রিয়ার মাধ্যমে একাদশ শ্রেণির বিজ্ঞান, ব্যবসায় শিক্ষা ও মানবিক শাখায় ছাত্র/ছাত্রী ভর্তি করা হয়। এস.এস.সি পরীক্ষায় ন্যূনতম কত জিপিএ পেলে একজন ছাত্র/ছাত্রী ভর্তির জন্য আবেদন করতে পারবে তা ভর্তি বিজ্ঞপ্তির মাধ্যমে জানিয়ে দেয়া হয়।
অনুজা জং
কর্মজীবন
২০০৬ সালের কমনওয়েলথ গেমসে তিনি মহিলাদের ৫০ মিটার রাইফেল ৩ পজিশনে ৬৭০.৭ পয়েন্ট নিয়ে স্বর্ণপদক এবং অঞ্জলি ভাগবতের সঙ্গে ১১৪২ পয়েন্ট নিয়ে মহিলাদের ৫০ মিটার রাইফেল ৩ পজিশনে (জোড়া) রৌপ্য পদক জিতেছিলেন ।
আফতাব উদ্দিন স্কুল এন্ড কলেজ
সহশিক্ষা কার্যক্রম
ক) এই স্কুল এ্যান্ড কলেজের ছাত্র/ছাত্রী ৫ (পাঁচটি) হাউসে বিভক্ত। হাউসগুলো হলো :
অনুজা জং
ব্যক্তিগত জীবন
তিনি ভারতের একজন স্বনামধন্য শ্যুটিং ক্রীড়াবিদ সমরেশ জংকে বিয়ে করেছিলেন।
আফতাব উদ্দিন স্কুল এন্ড কলেজ
সহশিক্ষা কার্যক্রম
খ) প্রতিষ্ঠানটি তার শিক্ষাবর্ষের শুরুতেই শিক্ষার্থীদের শারীরিক ও মানসিক বিকাশে বার্ষিক ক্রীড়া প্রতিযোগিতা এবং বার্ষিক পুরস্কার বিতরণী ও সাংস্কৃতিক অনুষ্ঠানের আয়োজন করে। প্রতিষ্ঠানের শিক্ষার্থীরা কয়েকটি গ্রুপে বিভক্ত হয়ে স্ব স্ব হাউসের অধীনে মাস ব্যাপী প্রতিযাগিতায় অংশ গ্রহণ করে চূড়ান্ত পর্যায়ে বিজয়ী হওয়ার স্বীকৃতি অর্জন করে। উক্ত অনুষ্ঠানগুলোতে দেশ সেরা গুণীজনরা শিক্ষার্থীদের পুরস্কৃত করেন। খেলাধুলা ও সাংস্কৃতিক কর্মকান্ড ছাড়াও শিক্ষার্থীদের ভাল ফলাফল ও নিয়মিত হাজিরার জন্যও পুরস্কৃত করা হয়।
গ) প্রতিষ্ঠানে বালকদের জন্য কাব, স্কাউট ও রোভার এবং বালিকাদের জন্য হলদে পাখি, গার্লস গাইড ও রেঞ্জার দল রয়েছে।
ঘ) আরো রয়েছে বিভিন্ন ক্লাব ও সোসাইটি। প্রতি বৃহস্পতিবার ৪র্থ ঘণ্টার পর শুরু হয় ক্লাবসমূহের কার্যক্রম। ক্লাবগুলো হলো: * নাটক ও বিতর্ক * মিউজিক * ইংরেজি কথোপকথন * বিজ্ঞান * চিত্রাঙ্কন * নৃত্য ও সঙ্গীত * ছড়া ও কৌতুক * স্কাউট * আবৃত্তি * লাইব্রেরি * সাধারণ জ্ঞান হস্তশিল্প কৃষি ও ধর্মীয় শিক্ষা। প্রতিটি ক্লাবের ভারপ্রাপ্ত শিক্ষকবৃন্দ স্ব স্ব ক্লাব পরিচালনা করেন।
ঙ) শিক্ষার্থীদের জন্য বাৎসরিক শিক্ষা সফরের ব্যবস্থা রয়েছে যা তার দৃষ্টিভঙ্গিকে প্রসারিত করে এবং হৃদয়ের সংকীর্ণতা দূর করতে সহায়ক হয়।
চ) এই স্কুল এ্যান্ড কলেজে শিক্ষার্থীদের খেলাধুলায় যথেষ্ট উৎসাহ দেয়া হয়।
ছ) জাতীয় ও আন্তর্জাতিক বিভিন্ন দিবসের প্রতিটি কর্মসূচি যেমন-আন্তর্জাতিক মাতৃভাষা দিবস, স্বাধীনতা দিবস, বিজয় দিবস, জাতির জনক বঙ্গবন্ধু শেখ মুজিবুর রহমানের শাহাদাত বার্ষিকী ও বাংলা প্রভৃতি প্রতিষ্ঠান নিয়মিত পালন করে।
শিক্ষকবৃন্দ
এই বিদ্যালয় এ প্রায় ৯০ জনেরও বেশি সুদক্ষ শিক্ষক-শিক্ষিকা রয়েছেন।
ছাত্রছাত্রী
বর্তমানে এই প্রতিষ্ঠানে প্রভাতী,দিবা ও কলেজ শাখায় প্রায় সাড়ে তিন হাজারেরও বেশি ছাত্র-ছাত্রী রয়েছে।
তথ্যসূত্র
বিদ্যালয় এর বার্ষিক ম্যাগাজিন এর নাম হচ্ছে তমোহর।তমোহর শব্দের অর্থ সূর্য।
ইউরি ইলিয়েঙ্কো
ইউরি ইলিয়ানকো (১৮ জুলাই ১৯৩৬ – ১৫ জুন ২০১০) ছিলেন একজন ইউক্রেনীয় চলচ্চিত্র পরিচালক এবং চিত্রনাট্যকার। তিনি ১৯৬৫ থেকে ২০০১ সালের মধ্যে বারোটি চলচ্চিত্র পরিচালনা করেন। তার ১৯৭১ সালের চলচ্চিত্র দ্য হোয়াইট বার্ড মার্কড উইথ ব্ল্যাকটি ৭ম মস্কো আন্তর্জাতিক চলচ্চিত্র উৎসবে প্রবেশ করেছিল যেখানে এটি গোল্ডেন পুরস্কার জিতেছিল।
ইলিয়েঙ্কো ইউক্রেনের সবচেয়ে প্রভাবশালী চলচ্চিত্র নির্মাতাদের একজন ছিলেন।তার চলচ্চিত্রগুলি ইউক্রেনকে প্রতিনিধিত্ব করে এবং এতে কী ঘটছে। সোভিয়েত-বিরোধী প্রতীকবাদের জন্য ইউএসএসআর -এ তার চলচ্চিত্র নিষিদ্ধ করা হয়েছিল।শুধুমাত্র সাম্প্রতিক বছরগুলিতে তার চলচ্চিত্রগুলি পুনরায় মুক্তি পেয়েছে এবং জনসাধারণের জন্য উন্মুক্ত হয়েছে৷
জীবনী
ইলিয়েনকো ১৯৩৬ সালে চেরকাসিতে জন্মগ্রহণ করেছিলেন কিন্তু দ্বিতীয় বিশ্বযুদ্ধের সময় তিনি এবং তার পরিবার সাইবেরিয়াতে চলে যান যখন তার বাবা রেড আর্মিতে ছিলেন। তিনি মস্কোতে উচ্চ বিদ্যালয় এবং ১৯৬০ সালে গেরাসিমভ ইনস্টিটিউট অফ সিনেমাটোগ্রাফিতে স্নাতক হন। ১৯৬০ সাল থেকে ১৯৬৩ সাল পর্যন্ত তিনি ইয়াল্টা ফিল্ম স্টুডিওতে ফটোগ্রাফির পরিচালক হিসেবে কাজ করেন। ১৯৬৩ সালে ইলিয়ানকো ডোভজেনকো ফিল্ম স্টুডিওতে অপারেটর এবং তারপর পরিচালক হন। তার ১৯৬৫ সালের ছবি স্প্রিং ফর দ্য থার্স্টি ( ইভান ড্র্যাচের দৃশ্যকল্প) এবং ১৯৬৮ সালের ছবি ভেচির না ইভান কুপালা যেখানে উভয়ই সোভিয়েত কর্তৃপক্ষ ১৯৮৮ সাল নিষিদ্ধ করেছিল। তার ১৯৭১ সালের ছবি দ্য হোয়াইট বার্ড মার্কড উইথ ব্ল্যাক, মস্কো ফিল্ম ফেস্টিভ্যালের গ্র্যান্ড প্রাইজ পেয়েছে, কিন্তু ইউক্রেনের কমিউনিস্ট পার্টির ২৪ তম কংগ্রেসে ছবিটিকে নিষিদ্ধ করা হয়েছিল এবং "এখন পর্যন্ত নির্মিত সবচেয়ে ক্ষতিকারক চলচ্চিত্র" হিসেবে চিহ্নিত করা হয়েছিল। ইউক্রেনে, বিশেষ করে তরুণদের জন্য ক্ষতিকর।" তার পরবর্তী চলচ্চিত্র, টু ড্রিম অ্যান্ড টু লাইভ ( ইভান মাইকোলাইচুক এবং নিজের দ্বারা দৃশ্যকল্প), নির্মাণের বিভিন্ন পর্যায়ে ৪২ বার বন্ধ করা হয়েছিল। ইলিয়েঙ্কো তারপরে যুগোস্লাভিয়ায় চলে যান, যেখানে তিনি সবকিছু সত্ত্বেও টু লিভ ইন ছবির শুটিং করেন। ছবিটি পুলা ফিল্ম ফেস্টিভ্যালে "সিলভার" এবং সেরা অভিনেতার পুরস্কার জিতেছে। ইউক্রেনীয় এসএসআর -এ ছবিটি দেখানোর অনুমতি দেওয়া হয়নি। তার ১৯৮৩ সালের চলচ্চিত্র লিসোভা পিসনিয়া।মাভকা FIPRESCI পুরস্কার জিতেছেন । ১৯৮৭ সালে ইলিয়েঙ্কো ইউক্রেনের পিপলস আর্টিস্টের খেতাব পেয়েছিলেন। ইউরি ইলিয়েঙ্কো স্বাধীন ফিল্ম স্টুডিও ফেস্ট-জেমলিয়া তৈরি করেছিলেন, যেখানে তিনি ইউক্রেনের প্রথম অ-রাষ্ট্রীয় চলচ্চিত্র তৈরি করেছিলেন। তার ১৯৯০ সালের চলচ্চিত্র "সোয়ান লেক "দ্য জোন" আবার FIPRESCI পুরস্কার জিতেছে। ১৯৯১ এবং ১৯৯২ সালে ইলিয়ানকো ইউক্রেনীয় সিনেমা ফাউন্ডেশনের চেয়ারম্যান ছিলেন। ১৯৯১ সালে তিনি শেভচেঙ্কো জাতীয় পুরস্কারে ভূষিত হন। সেরহি পারাজানভ সম্পর্কে তার ১৯৯৪ সালের তথ্যচিত্র চলচ্চিত্র উৎসব সিনেমা সিটিতে "গোল্ডেন নাইট" পেয়েছে।  ১৯৯৬ সালে তিনি ইউক্রেনের আর্টস একাডেমির সদস্য হন। তার ২০০২ ফিল্ম A Prayer for Hetman Mazepa রাশিয়ায় দেখানো নিষিদ্ধ করা হয়েছিল। 2007 সালের সংসদীয় নির্বাচনে ইলিয়েঙ্কোকে অল-ইউক্রেনীয় ইউনিয়ন "Svoboda" এর নির্বাচনী তালিকায় দ্বিতীয় স্থান দেওয়া হয়েছিল, কিন্তু সেই নির্বাচনে দলটি ০.৭৬% ভোট পেয়েছে এবং সংসদে এটি তৈরি করতে পারেনি।
পরিবার
তিনি ১৯৭৩ সাল থেকে কমিউনিস্ট পার্টির সদস্য ছিলেন, কিন্তু ইউএসএসআর শেষ হওয়ার পর তার রাজনৈতিক অবস্থান পরিবর্তন করেন। ইলিয়েঙ্কো সহকর্মী পরিচালক লিউডমিলা ইয়েফিমেনকো কে বিয়ে করেছিলেন এবং তার দুটি পুত্র ছিল, অ্যান্ড্রি ইলিয়েঙ্কো (জন্ম ১৯৮৭ ) এবং (এছাড়াও চলচ্চিত্র অভিনেতা এবং প্রযোজক) পাইলিপ ইলিয়েঙ্কো (জন্ম ১৯৭৭)।
2012 ইউক্রেনীয় সংসদীয় নির্বাচনের সময় "Svoboda" নির্বাচনী তালিকায় Pylyp № 122 ছিল এবং Andriy একক ম্যান্ডেট নির্বাচনী № 215 এ একই দলের প্রার্থী হিসাবে নির্বাচিত হয়েছিল; অ্যান্ড্রি সংসদে নির্বাচিত হন এবং পাইলিপ ছিলেন না।
আবরার-ই ভার্জেশি
আবরার-ই ভার্জেশি ইরানে প্রকাশিত একটি দৈনিক পত্রিকা।
প্রোফাইল
আবরার-ই ভার্জেশি একটি ক্রীড়া দৈনিক। এর ভগিনী সংবাদপত্র হলো আবরার এবং আবরার-ই এঘতেসদাই ।
বিলি জিন কিং
বিলি জিন কিং (Billie Jean King; জন্ম: ২২ নভেম্বর, ১৯৪৩) মার্কিন যুক্তরাষ্ট্রের একজন প্রখ্যাত নারী লন টেনিস খেলোয়াড়। তিনি তার খেলোয়াড়ী জীবনে টেনিসের গ্রান্ড স্লাম টুর্নামেন্টের ১২ টি একক, ১৬ টি দ্বৈত এবং ১১ টি মিশ্র দ্বৈত খেতাব জয়ী হয়েছেন। বিলি জিন কিং ১৯৭৩ সালে লিঙ্গের যুদ্ধ নামক টেনিস ম্যাচে ববি রিগস্‌কে পরাজিত করে টেনিস খেলায় নারীদের আধিপত্যের প্রমাণ দেন।
ব্যক্তিগত তথ্য
বিলি জিন কিং ১৯৪৩ সালের ২২ নভেম্বর মার্কিন যুক্তরাষ্ট্রের ক্যালিফোর্নিয়ার লং বীচ শহরে জন্মগ্রহণ করেন। তিনি লং বীচ পলিটেকনিক হাই স্কুল থেকে গ্রাজুয়েশন সম্পন্ন করার পর তিনি ক্যালিফোর্নিয়া স্টেট ইউনিভার্সিটি লস এঞ্জেলসে পড়াশোনা করেন।
১৯৬৫ সালে বিলি জিন ল্যারি কিং-কে বিয়ে করেন; তবে ১৯৮৭ সালে তাদের বিচ্ছেদ ঘটে। ব্যক্তিগত জীবনে তিনি সমকামী বলে এরপর থেকে নারী সঙ্গীর সাথে জীবনযাপন করছেন।
বর্তমানে বিলি জিন কিং নিউইয়র্ক ও শিকাগো শহরে বসবাস করেন।
গট্টি ইউনিয়ন
গট্টি ইউনিয়ন বাংলদেশের ঢাকা বিভাগের ফরিদপুর জেলার সালথা উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
চাপা বিল হরি বিল হাজী মোঃ হাতেম মোল্লা
উল্লেখযোগ্য ব্যক্তিত্ব
হাজী মোঃ হাতেম মোল্লা
জনপ্রতিনিধি
বর্তমান চেয়ারম্যান- হাবিবুর রহমান লাভলু
ধীরেন বল
জন্ম ও প্রারম্ভিক জীবন
বৃটিশ ভারতের অধুনা বাংলাদেশের বগুড়া জেলার বারইল গ্রামে ১৯১২ খ্রিস্টাব্দের ২২শে জানুয়ারি জন্মগ্রহণ করেন ধীরেন বল। পিতা নন্দলাল বল এবং মাতা দক্ষবালা বল। ধীরেন বলের শৈশব কেটেছে বগুড়ার গ্রামীণ পরিবেশে। ছোটবেলা থেকেই প্রকৃতির মাঝে ছবি দেখতে ও আঁকতে ভালবাসতেন, মাটির প্রতিমাও গড়তেন। দশ বছর বয়স থেকেই তিনি ‘সন্দেশ’, ’খোকাখুকু’, ‘শিশুসাথী’র গ্রাহক ছিলেন এবং বারো বৎসর বয়স থেকেই বগুড়ার গ্রাম থেকে নানা পত্র-পত্রিকায় লেখা ও ছবি পাঠাতে শুরু করেছিলেন। প্রাথমিক পড়াশোনা শুরু হয় বগুড়ার করোনেশন স্কুলে। ১৯২৭ খ্রিস্টাব্দে বিদ্যালয়ের পাঠ শেষে ভরতি হন রংপুরের কারমাইকেল কলেজে ১৯৩১ খ্রিস্টাব্দে বি.এ. পাশের পর চলে আসেন কলকাতায়। গভর্নমেন্ট কলেজ অব আর্ট অ্যান্ড ক্র্যাফট থেকে তিন বৎসরের কমার্শিয়াল আর্টে শিক্ষা লাভ করেন।
কর্মজীবন
শিক্ষা শেষে গ্রন্থ চিত্রণ শিল্পীরূপে কর্মজীবন শুরু করেন। তবে শিল্পী জীবনে তিনি মাত্র একবারই ১৯৪৫ খ্রিস্টাব্দে মুম্বইতে প্রদর্শনীতে ছবি পাঠিয়েছেন - বর্মাশেল কর্তৃক আয়োজিত আর্টস ইন ইন্ড্রাস্ট্রিতে। বাইশজন প্রতিযোগীর মধ্যে তার তিনটি ছবি পুরস্কৃত হয়। ১৯৩৮ খ্রিস্টাব্দে তিনি ভারত সরকারের প্রচার বিভাগের শিল্পী হিসাবে সিমলা যান এবং সেখানে অবস্থানকালে তিনি দুর্গা ও সরস্বতীর মাটির প্রতিমা গড়েন এবং সেই মৃন্ময়ী প্রতিমা সেখানে প্রথম পূজিত হয়। পরে তিনি সরকারি চাকরি ছেড়ে কলকাতায় চলে আসেন এবং বিভিন্ন সংবাদপত্রের বিজ্ঞাপন বিভাগে চিত্রশিল্পী হিসেবে কাজ  করতে থাকেন। বিজ্ঞাপন জগতের  উল্লেখযোগ্য কাজগুলি ছিল- কোকোলা, হিমানী, আমলা, হিমকলন্যাস, ভিভিগ্যান, নিম সাবান ইত্যাদি। পরবর্তীতে ১৯৪০ খ্রিস্টাব্দে বিমল ঘোষ তাকে  আনন্দবাজার পত্রিকা গোষ্ঠীর আনন্দমেলায় নিয়ে আসেন। বিমল ঘোষ তথা মৌমাছি রচিত 'চেঙাবেঙা'র চিত্রাঙ্কন এবং তার সচিত্র 'ঠেকে হাবুল শেখে' আনন্দমেলায় নিয়মিত প্রকাশিত হয়। কলকাতার যুগান্তরের ছোটদের পাততাড়ি সঙ্গে তিনি দীর্ঘদিন যুক্ত ছিলেন। শিশু ও কিশোর সাহিত্য-চিত্রণের জন্য পরিচিত হলেও, গল্প-উপন্যাসে ছবি, সাহিত্য পত্রিকা দেশ সহ বড়দের অনেক বইও তিনি চিত্রাঙ্কিত করেন। ছোটদের চিত্রাঙ্কন শেখানোর জন্য প্রায় পনেরোটি বই সহ পঞ্চাশটির ও বেশি গ্রন্থ রচনা করেছেন তিনি। তার প্রথম গ্রন্থ তোলপাড় প্রকাশিত হয় ১৯৪৭ খ্রিস্টাব্দে। অন্যান্য উল্লেখযোগ্য গ্রন্থগুলি হল -
সম্মাননা
মৌমাছি' তথা বিমল ঘোষের লেখা চেঙাবেঙা বইটিতে চিত্রাঙ্কনের জন্য তিনি ভারত সরকার কর্তৃক পুরস্কৃত হন এবং ওয়াল্ট ডিজনি অব বেঙ্গল নামে ভূষিত হন। এছাড়াও তিনি ভুবনেশ্বরী পদক, মৌমাছি পুরস্কার, শিশু সাহিত্য পরিষদ পুরস্কার ( টাইটুম্বুর এর জন্য) রঞ্জিত স্মৃতি পদক সহ বহু পুরস্কার লাভ করেছেন। ছোটদের জনপ্রিয় এই চিত্রশিল্পীর সাক্ষাত পাওয়ার পর স্বনামধন্য লেখিকা লীলা মজুমদার ১৯৯১ খ্রিস্টাব্দের ২০শে ডিসেম্বর ছোট্ট এক চিঠিতে লেখেন- দেশে শিশুসাহিত্যের বইয়ের মূল্যায়নের জন্য শেষের দিকে বেশ কয়েক বার তিনি রাষ্ট্রীয় শৈক্ষিক অনুসন্ধান এবং প্রশিক্ষণ পরিষদের তথা এন.সি.ই.আর.টি-র  পুরস্কারের বিচারক হয়েছিলেন।
পারিবারিক জীবন
ধীরেন বল ১৯৫২ খ্রিস্টাব্দে মুর্শিদাবাদ জেলার রঘুনাথগঞ্জের এক সাবজজের কন্যা প্রতিমাকে বিবাহ করেন। তাদের চার পুত্র ও দুই কন্যা। তিনি কলকাতার কলেজ স্ট্রিটে দক্ষভারতী নামে এক প্রকাশনা সংস্থা প্রতিষ্ঠা করেছিলেন। পরবর্তীতে তার এক পুত্র কৌশিক বল এটির দেখাশোনার ভার নেন। তার এক কন্যা পৃথা বল একজন শিশুসাহিত্যিক। তিনি পিতার মৃত্যুর পর ১৯৯৪ খ্রিস্টাব্দে 'ধীরেন বল পুস্তকালয়' প্রতিষ্ঠা করে পিতার রচিত পুরনো গ্রন্থগুলির পুনঃপ্রকাশের ব্যবস্থা করেন।
জীবনাবসান
১৯৯২ খ্রিস্টাব্দের ৩রা জানুয়ারি ধীরেন বল কলকাতায় প্রয়াত হন।
প্লাসাস দে সোবেরানিয়া
প্লাসাস দে সোবেরানিয়া (Plazas de soberanía; আ-ধ্ব-ব: [ˈplaθas ðe soβeɾaˈni.a], আক্ষরিক অর্থে "সার্বভৌমত্বের ঘাঁটিসমূহ") একটি পরিভাষা যেটি দিয়ে ইউরোপীয় মূল ভূখণ্ড থেকে দূরে ও উত্তর আফ্রিকা, বিশেষ করে মরক্কোর উপকূলের কাছে বিক্ষিপ্তভাবে অবস্থিত স্পেনের অধীনস্থ কিছু গৌণ সামুদ্রিক অঞ্চলকে নির্দেশ করা হয়। এগুলি মূলত সেইসব অঞ্চল যেগুলি ১৪৯২ থেকে ১৫৫৬ সাল পর্যন্ত আধুনিক স্পেনের জন্মলগ্নের সময় স্পেনের অংশ ছিল। ১৯শ ও ২০শ শতকে আফ্রিকা দখলের লড়াইয়ে স্পেনের অধিকৃত অঞ্চলগুলি এর মধ্যে পড়ে না।
ঐতিহাসিকভাবে আফ্রিকাতে স্পেনের অধীন কিন্তু স্বায়ত্তশাসিত সেইতা ও মেলিইয়া নগরীগুলিকে সার্বভৌমত্বের প্রধান ঘাঁটি (প্লাসাস মাইয়োরেস দে লা সোবেরানিয়া) এবং অন্যান্য কিছু সামুদ্রিক দ্বীপপুঞ্জ ও একটি ক্ষুদ্র উপদ্বীপকে সার্বভৌমত্বের গৌণ ঘাঁটি (প্লাসাস মেনোরেস দে লা সোবেরানিয়া) নামে ডাকা হত। বর্তমানে ঐ গৌণ ঘাঁটিগুলিকেই বর্তমানে প্লাসাস দে সোবেরানিয়া নামে ডাকা হয়।
প্লাসাস দে লা সোবেরানিয়ার মধ্যে অন্তর্ভুক্ত অঞ্চলগুলি হল পেনিওন দে ভেলেস দে লা গোমেরা উপদ্বীপ, আলুসেনাস দ্বীপপুঞ্জ ও চাফারিনাস দ্বীপপুঞ্জ। স্পেনের কেন্দ্রীয় সরকারের অধীনে সামরিক বাহিনী এগুলির প্রতিরক্ষায় নিয়োজিত। এগুলি স্পেনের অংশ বলে ইউরোপীয় ইউনিয়নের অংশ ও এদের মুদ্রা হল ইউরো।
তবে মরক্কো এই অঞ্চলগুলির উপর নিজেদের সার্বভৌমত্ব দাবী করে আসছে।
১ জেটামিটার
জেটামিটার (Zettametre; এসআই প্রতীক: Zm) হল দূরত্ব তুলনা করার জন্য একটি দৈর্ঘ্য, যা ১০২১ মিটার (১ Zm বা ১১০.০০০ আলোক বর্ষ) থেকে শুরু হয়।
১ Zm থেকে কম দূরত্ব
১০ Zm থেকে বেশি দূরত্ব
জ্যাক ব্যাডকক
ক্লেভেল লিন্ডসে জ্যাক ব্যাডকক (Jack Badcock; জন্ম: ১০ এপ্রিল, ১৯১৪ - মৃত্যু: ১৩ ডিসেম্বর, ১৯৮২) তাসমানিয়ার এক্সটন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৬ থেকে ১৯৩৮ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন ‘জ্যাক’ ডাকনামে পরিচিত জ্যাক ব্যাডকক।
ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়া ও দক্ষিণ অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৯২৯-৩০ মৌসুম থেকে ১৯৪০-৪১ মৌসুম পর্যন্ত জ্যাক ব্যাডককের প্রথম-শ্রেণীর খেলোয়াড়ী জীবন চলমান ছিল। তাসমানিয়ার ডেলোরেইন এলাকার এক্সটনে জন্মগ্রহণকারী জ্যাক ব্যাডকক তাসমানিয়ার পক্ষে প্রথম-শ্রেণীর ক্রিকেটে অংশ নেন। ১৯২৯-৩০ মৌসুমে মাত্র ১৫ বছর বয়সে অভিষেক ঘটে তার। এরফলে দ্বিতীয় সর্বকনিষ্ঠ ক্রিকেটারের সম্মাননা লাভ করেন। ১৯৩২-৩৩ মৌসুমে লন্সেসটনে এমসিসি দলের বিপক্ষে দূর্দান্ত ক্রীড়াশৈলী প্রদর্শন করেছিলেন। তাসমানিয়ার সদস্যরূপে ব্যাটিং উদ্বোধনে নেমে ৫৭ ও অপরাজিত ৪৩ রানের ইনিংস খেলেছিলেন।
১৯৩৩-৩৪ মৌসুমে পাঁচটি প্রথম-শ্রেণীর খেলায় অংশ নিয়ে ৮৯.২২ গড়ে ৮০৩ রান তুলেন। ভিক্টোরিয়া বুশর‍্যাঞ্জার্সের বিপক্ষে তিন খেলায় ২৪, ১০৭, ২৭৪, অপরাজিত ৭১, ১০৪ ও ৪০ রান তুলেন। ইংল্যান্ড গমনকল্পে অস্ট্রেলিয়া একাদশের বিপক্ষে দুই খেলায় ১০৫, ২৪, ৪৭ ও ৬ রান সংগ্রহ করেন। ঐ মৌসুমে সকল স্তরের ক্রিকেটে অংশ নিয়ে ৯৮.৫০ গড় ১৯৭০ রান পেয়েছিলেন তিনি। ক্ল্যারি গ্রিমেটের পরামর্শক্রমে জুন, ১৯৩৪ সালে অ্যাডিলেডে চলে যান। সেখানে তিনি আসবাবপত্র বিক্রয়কর্মীর চাকরি নেন।
১৯৩৪-৩৫ মৌসুমে সাউথ অস্ট্রেলিয়ার সদস্যরূপে প্রথম খেলেন। ৩৯.৭৬ গড়ে ৫১৭ রান পান। ১৯৩৫-৩৬ মৌসুমে ৮৬.৭৫ গড়ে ৬৯৪ রান করেন। তন্মধ্যে, ভিক্টোরিয়ার বিপক্ষে মৌসুমের শেষ খেলায় ৩২৫ রানের ইনিংস খেলেছিলেন। ফলশ্রুতিতে ইনিংস ব্যবধানে জয় পায় তার দল। ১৯৩৬-৩৭ মৌসুমের শুরুতে এমসিসির বিপক্ষে ওয়েস্টার্ন অস্ট্রেলিয়া সম্মিলিত একাদশের সদস্যরূপে খেলেন। ১৬৭ রান তুলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন জ্যাক ব্যাডকক। ৪ ডিসেম্বর, ১৯৩৬ তারিখে ব্রিসবেনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২০ আগস্ট, ১৯৩৮ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯৩৬-৩৭ মৌসুমে ইংল্যান্ড দল অস্ট্রেলিয়ায় গমন করে। ইংল্যান্ডের বিপক্ষে প্রথম ও দ্বিতীয় টেস্টে অংশ নেন। মাত্র আট রান সংগ্রহ করেছিলেন তিনি। উভয় খেলাতেই তার দল পরাজয়বরণ করে। ফলশ্রুতিতে, টেস্ট দল থেকে স্থানচ্যূত হন। শেফিল্ড শিল্ডে নিউ সাউথ ওয়েলসের বিপক্ষে ১৩৬ ও অপরাজিত ২৭ রান তুলে ছন্দে ফিরে আসেন। পুনরায় টেস্ট দলে অন্তর্ভুক্ত হন। সিরিজে দুই দুই সমতায় আসে। অ্যাশেজ করায়ত্ত্ব করার জন্যে অস্ট্রেলিয়ার জয়ের প্রয়োজন ছিল। পাঁচ নম্বরে ব্যাটিংয়ে নেমে ১১৮ রান তুলেন। এ পর্যায়ে পঞ্চম উইকেট জুটিতে রস গ্রিগরিকে সাথে নিয়ে ১৬১ রান যুক্ত করেন। অস্ট্রেলিয়া ইনিংস ব্যবধানে জয় পায়।
১৯৩৭-৩৮ মৌসুমে চার সেঞ্চুরি সহযোগে ৫১.২৯ গড়ে ৮৭২ রান তুলেন। ফলশ্রুতিতে, ১৯৩৮ সালে ইংল্যান্ড গমনের সুযোগ পান। প্রথম-শ্রেণীর খেলাগুলোয় বেশ সফল হন। চার সেঞ্চুরিসহ ৪৫.৮২ গড়ে ১,৬০৪ রান করেন। ঐ সফরে অস্ট্রেলীয় দলের তৃতীয় সর্বোচ্চ সফলতম ব্যাটসম্যানের মর্যাদা লাভ করেন। তবে, অংশগ্রহণকৃত চার টেস্টের কোন ইনিংসেই দুই অঙ্কের কোটা স্পর্শ করতে ব্যর্থ হয়েছিলেন। বিস্ময়করভাবে ১৯৩৬-৩৭ মৌসুমে একটি টেস্ট সেঞ্চুরি করেছিলেন। তবে, বাদ-বাকী ১১ ইনিংসের কোনটিতেই দুই অঙ্কের ইনিংস খেলতে পারেননি।
অবসর
জাতীয় দল থেকে চলে আসার পর অস্ট্রেলিয়ার ঘরোয়া ক্রিকেটে ধারাবাহিকভাবে রান সংগ্রহ করতে থাকেন। ১৯৩৮-৩৯ মৌসুমে সাউথ অস্ট্রেলিয়ার সদস্যরূপ নিউ সাউথ ওয়েলসের বিপক্ষে অপরাজিত ২৭১ ও ১৯৩৯-৪০ মৌসুমে কুইন্সল্যান্ডের বিপক্ষে ২৩৬ রান করেছিলেন। পিঠের নিচের অংশে ব্যথার কারণে ১৯৪১ সালে ক্রিকেট খেলা থেকে অবসর নেন। এরপর তিনি পরিবার নিয়ে এক্সটনে চলে যান ও পারিবারিক খামার দেখাশোনা করতে থাকেন। ১৩ ডিসেম্বর, ১৯৮২ তারিখে ৬৮ বছর বয়সে তাসমানিয়ার এক্সটন এলাকায় জ্যাক ব্যাডককের দেহাবসান ঘটে।
মূল্যায়ন
ডোনাল্ড ব্র্যাডম্যান ব্যাডকক সম্পর্কে মন্তব্য করেন যে, ‘নিষ্কলুষ ব্যক্তিত্বের অধিকারী ও পছন্দের ব্যক্তি তিনি। সেরা ক্রিকেটার হওয়া সত্ত্বেও ১৯৩৮ সালে ইংল্যান্ডের মাটিতে ব্যর্থ হয়েছিলেন। নতুবা, তাঁর রেকর্ড আরও স্ফীত হতে পারতো।’ তাসমানীয় ক্রিকেট ইতিহাসবেত্তা রজার পেজ তার সম্পর্কে বলেন যে, ‘সচরাচর তিনি ধীরলয়ে ব্যাটিংকর্ম শুরু করতেন। আক্রমণের পূর্বে কোনরূপ ঝুঁকি গ্রহণ করতেন না। রক্ষণাত্মক কৌশলে পুরোপুরি সচেতন ছিলেন, স্বাভাবিক মেজাজ নিয়ে পায়ের কারুকাজে দূর্বল বলগুলোকে যথেচ্ছভাবে আঘাত করতেন।’
সেলিনা জেটলি
সেলিনা জেটলি (Celina Jaitly) (জন্ম: ২৪ নভেম্বর ১৯৮১) হলেন একজন ভারতীয় অভিনেত্রী; যিনি প্রধানত  বলিউড এর ছায়াছবিতে অভিনয় করে থাকেন। সাবেক সৌন্দর্য রাণী এবং মডেল হিসেবে তাকে ২০০১ সালে ফেমিনা মিস ইন্ডিয়া ইউনিভার্স খেতাব দ্বারা সম্মানিত করা হয়।
জেটলির বিরাট সাফল্য অর্জনের মধ্যে ছিল ছিল ২০০৩ সালের থ্রিলার চলচ্চিত্র জানশীন চলচ্চিত্রের অসাধারণ অভিনয়। এছাড়াও পরবর্তীকালে তার অভিনীত চলচ্চিত্র সিলসিলায়ে (২০০৫), নো এন্ট্রি (২০০৫), টম, ডিক, এন্ড হ্যারি (২০০৬) এবং গোলমাল রিটার্ন (২০০৮) সালে তার খ্যাতি বেড়ে যায়।
তাজিকিস্তানের ধর্ম
মধ্য এশিয়া অঞ্চলের সবচেয়ে প্রভাবশালী ধর্ম হল ইসলাম। আর এ অঞ্চলে ইসলাম আসে ৭ম শতকে, আরবদের মাধ্যমে। সে সময় থেকেই ইসলাম হয়ে ওঠে তাজিক সংস্কৃতির এক অবিচ্ছেদ্য অংশ।
তাজিকিস্তান একটি ধর্ম নিরপেক্ষ রাষ্ট্র। সোভিয়েত যুগে ধর্ম পালনে বিধি নিষেধ থাকলেও সোভিয়েত পরবর্তী সময়ে এ দেশে ধর্মীয় কর্মকাণ্ড বৃদ্ধি পেয়েছে।
তাজিকিস্তানের অধিকাংশ মানুষ মুসলিম। আর মুসলিমদের বেশির ভাগই ইসলামের সুন্নি শাখার অনুসারী। তবে কিছু মুসলিম শিয়া ইসলাম পালন করে থাকে।
তড়িৎবিশ্লেষ্য
তড়িৎ বিশ্লেষ্য হচ্ছে এমন একটি পদার্থ যা কোন পোলার দ্রাবকে (যেমন- জল) দ্রবীভূত করলে তড়িৎ-পরিবাহী দ্রবণ তৈরি করে। দ্রবীভূত তড়িৎ বিশ্লেষ্য বিশ্লিষ্ট হয়ে ক্যাটায়ন (ধনাত্মক আয়ন) ও অ্যানায়নে (ঋণাত্মক আয়ন) বিভক্ত হয়, যা দ্রবণে সুষমভাবে বিন্যস্ত থাকে। তাড়িতিকভাবে, এমন দ্রবণ নিরপেক্ষ। এমন দ্রবণে তড়িৎ বিভব প্রয়োগ করা হলে, দ্রবণের ক্যাটায়নগুলো ঐ তড়িৎদ্বারের দিকে যায়, যার ইলেকট্রন প্রাচুর্য আছে; অন্যদিকে অ্যানায়নগুলো সেই তড়িতদ্বারের দিকে যায়, যার ইলেকট্রন ঘাটতি আছে। দ্রবণের মধ্যে অ্যানায়ন ও ক্যাটায়নের এমন বিপরীতমুখী গতি তড়িৎ প্রবাহের সৃষ্টি করে। অধিকাংশ দ্রবণীয় লবণ, অম্ল ও ক্ষারক এর অন্তর্ভুক্ত। কিছু কিছু গ্যাস, যেমন- হাইড্রোজেন ক্লোরাইড (HCl), উচ্চ তাপমাত্রা অথবা নিম্ন চাপে তড়িৎ বিশ্লেষ্য হিসেবে কাজ করতে পারে। কিছু কিছু জৈবিক (যেমন- ডি.এন.এ, পলিপেপটাইড) এবং কৃত্রিম পলিমার (যেমন- পলিস্টাইরিন সালফোনেট) এর বিশ্লেষণ থেকেও তড়িৎ বিশ্লেষ্য দ্রবণ পাওয়া যেতে পারে, যাদেরকে "বহু-আণবিক তড়িৎবিশ্লেষ্য" (poly-electrolytes) বলা হয়, এবং এদের আধানযুক্ত কার্যকরী মূলক থাকে। কোন পদার্থ যা দ্রবণে দ্রবীভূত হয়ে আয়নে বিশ্লিষ্ট হয়, তাদের তড়িৎ পরিবহনের ক্ষমতা থাকে। সোডিয়াম, পটাসিয়াম, ক্যালসিয়াম, ম্যাগনেসিয়াম, এবং ফসফেট এমন তড়িৎ বিশ্লেষ্যের উদাহরণ।
চিকিৎসাক্ষেত্রে, কোন ব্যক্তির দীর্ঘায়িত বমি বা ডায়রিয়া হলে, এবং শ্রমসাধ্য ক্রীড়া বিষয়ক ক্রিয়াকলাপের প্রতিক্রিয়া হলে, তড়িৎ বিশ্লেষ্য পুনঃস্থাপন করা প্রয়োজন হয়। বাণিজ্যিক তড়িৎ বিশ্লেষ্য দ্রবণ পাওয়া যায়, বিশেষ করে অসুস্থ শিশুদের (যেমন- মৌখিক পুনরুদন (re-hydration) দ্রবণ, সুয়েরো ওরাল, বা পিডিয়ালাইট) এবং ক্রীড়াবিদদের জন্য (ক্রীড়া পানীয়সমূহ)। ক্ষুধামান্দ্য (anorexia) ও অতিভোজন (bulimia) রোগের চিকিৎসায় তড়িৎ বিশ্লেষ্যের মাত্রা পর্যবেক্ষণ বেশ গুরুত্বপূর্ণ।
শব্দের ব্যুৎপত্তি
তড়িৎ বিশ্লেষ্য শব্দটির ইংরেজি পরিভাষা electrolyte শব্দটির উদ্ভব হয়েছে গ্রীক lytós থেকে, যার অর্থ "খোলা বা বন্ধনমুক্ত করা যায় এমন"।
ইতিহাস
থাম্ব|276x276পিক্সেল|[[সভান্টে আরেনিউস|স্‌ভান্তে আরেনিউস]] স্‌ভান্তে আরেনিউস তার ১৮৮৪ সালের গবেষণামূলক নিবন্ধে, যার জন্য তিনি ১৯০৩ সালে রসায়নে নোবেল পুরস্কার অর্জন করেন, ব্যাখ্যা করেন যে, কঠিন স্ফটিকসদৃশ লবণ দ্রবীভূত হলে তা বিয়োজিত হয়ে আধানযুক্ত কণার জোড় তৈরি করে।
আরেনিউসের ব্যখ্যা ছিল এই যে, দ্রবণ তৈরির সময় লবণ বিয়োজিত হয়ে আধানযুক্ত কণায় পরিণত হয়, বহু বছর আগেই মাইকেল ফ্যারাডে যার নাম দিয়েছিলেন “আয়ন”। ফ্যারাডের বিশ্বাস ছিল যে, তড়িৎ বিশ্লেষণ প্রক্রিয়ার মাধ্যমে আয়ন তৈরি হয়। আরেনিউস প্রস্তাব করেন যে, তড়িৎ প্রবাহের অনুপস্থিতিতেও লবণের দ্রবণে আয়ন বিদ্যমান থাকে। এজন্য তিনি প্রস্তাব করেন যে, দ্রবণে রাসায়নিক বিক্রিয়া আদতে আয়নসমূহের মধ্যে বিক্রিয়া।
গঠন
তড়িৎ বিশ্লেষ্য দ্রবণ সাধারণত তৈরি হয় যখন কোন লবণকে কোন দ্রাবক, যেমন- পানিতে মেশানো হয় এবং দ্রাবক ও দ্রবের অণুসমূহের মধ্যে তাপগতীয় মিথষ্ক্রিয়ার কারণে প্রতিটি উপাদান বিয়োজিত হয়ে যায়, যে প্রক্রিয়ার নাম “দ্রবণীকরণ” (solvation)। উদাহরণস্বরূপ, যখন খাবার লবণ (সোডিয়াম ক্লোরাইড), NaCl, পানিতে মেশালে, লবণ (কঠিন) এর উপাদান আয়নে বিশ্লিষ্ট হয়ে যায়, বিশ্লেষণ বিক্রিয়া অনুসারে,
পানির সাথে বিক্রিয়া করেও কোন পদার্থের দ্বারা আয়ন তৈরি করা সম্ভব। যেমন- কার্বন-ডাই-অক্সাইড গ্যাস পানিতে দ্রবীভূত হয়ে একটি দ্রবণ তৈরি করে যেখানে হাইড্রোনিয়াম, কার্বোনেট, এবং হাইড্রোজেন কার্বোনেট আয়ন থাকে।
গলিত লবণও তড়িৎ বিশ্লেষ্য হতে পারে, যেমন উদাহরণস্বরূপ, যখন সোডিয়াম ক্লোরাইড বিগলিত অবস্থায় থাকে, ঐ তরল লবণও তড়িৎ পরিবহন করে। বিশেষত, আয়নিক তরলসমূহ, যারা হচ্ছে গলিত লবণ যাদের গলনাংক ১০০°C এর নিচে, তারা উচ্চ-পরিবাহিতা সম্পন্ন অ-জলীয় তড়িৎ বিশ্লেষ্য এবং এ কারণে জ্বালানি কোষ ও ব্যাটারিতে এদের বহুধা ব্যবহার রয়েছে।
কোন দ্রবণে দ্রবীভূত তড়িৎ বিশ্লেষ্যকে “গাঢ়” বলে বর্ণনা করা যায় যদি তার আয়নের ঘনত্ব বেশি থাকে, অথবা “লঘু” বলা যায় যদি ঘনত্ব কম হয়। যদি কোন দ্রব অধিক অনুপাতে বিশ্লিষ্ট হয়ে মুক্ত আয়ন গঠন করে, ঐ তড়িৎ বিশ্লেষ্যটি তীব্র/শক্তিশালী; যদি অধিকাংশ দ্রব বিয়োজিত না হয়, ঐ তড়িৎ বিশ্লেষ্যটি দুর্বল। তড়িৎ বিশ্লেষণ ব্যবহার করে তড়িৎ বিশ্লেষ্যের ধর্মাবলি কাজে লাগিয়ে দ্রবণে উপস্থিত গঠনকারী উপাদান এবং যৌগসমূহ নিষ্কাশন করা যায়।
মৃৎক্ষার ধাতুসমূহ, উপাদান আয়নসমূহের মধ্যে তীব্র আকর্ষণের কারণে, শক্তিশালী হাইড্রক্সাইড গঠন করে, যেগুলো পানিতে স্বল্প-দ্রবণীয়। এ কারণে তাদের প্রয়োগ শুধুমাত্র যেক্ষেত্রে উচ্চ-দ্রবণীয়তা আবশ্যক নয়, সেসব ক্ষেত্রের মধ্যেই সীমাবদ্ধ।
শারীরবৃত্তীয় গুরুত্ব
আরো দেখুন: তড়িৎ-রাসায়নিক আনতি এবং পানি-তড়িৎ বিশ্লেষ্য ভারসাম্যহীনতা
শারীরতত্ত্বে, প্রাথমিক তড়িৎ বিশ্লেষ্য আয়নগুলো হচ্ছে- সোডিয়াম (Na+), পটাসিয়াম (K+), ক্যালসিয়াম (Ca2+), ম্যাগনেসিয়াম (Mg2+), ক্লোরাইড (Cl−), হাইড্রোজেন ফসফেট (HPO42−), এবং হাইড্রোজেন কার্বোনেট (HCO3−)। তড়িৎ আধানের চিহ্ন যোগ(+) ও বিয়োগ (-) দ্বারা বোঝানো হয় যে, পদার্থটি আয়নিক প্রকৃতির এবং ইলেকট্রন বণ্টনে অসামঞ্জস্য আছে, যা রাসায়নিক বিশ্লেষণের পরিণতি। বহিঃকোষীয় প্রবাহী পদার্থের মধ্যে প্রাপ্ত তড়িৎ বিশ্লেষ্যগুলোর মধ্যে প্রধান হচ্ছে সোডিয়াম, এবং পটাসিয়াম হচ্ছে প্রধান অন্তঃকোষীয় তড়িৎ বিশ্লেষ্য ; উভয়ই প্রবাহী ভারসাম্য ও রক্তচাপ নিয়ন্ত্রণে অপরিহার্য।
সকল জ্ঞাত উচ্চশ্রেণির জীবে অন্তঃকোষীয় ও বহিঃকোষীয় পরিবেশের মধ্যে সূক্ষ্ম ও জটিল ভারসাম্য বজায় রাখতে হয়। বিশেষ করে, তড়িৎ বিশ্লেষ্যগুলোর যথাযথ অভিস্রবণ ঢাল অক্ষুণ্ণ রাখাটা গুরুত্বপূর্ণ। এমন ঢাল শরীরের পানিযোজন ও একই সাথে রক্তের pH কে প্রভাবিত ও নিয়ন্ত্রণ করে, এবং স্নায়ু ও পেশির ক্রিয়াকলাপের জন্যও অপরিহার্য। জীবিত প্রজাতিসমূহের মধ্যে বিদ্যমান নানা কলাকৌশল দ্বারা তড়িৎ বিশ্লেষ্যসমূহের ঘনত্ব কঠিন নিয়ন্ত্রণের মধ্যে রাখা হয়।
পেশিকলা ও নিউরন উভয়ই শরীরের তড়িৎ কলা হিসেবে বিবেচিত হয়। বহিঃকোষীয় প্রবাহী বা আন্তঃকোষীয় প্রবাহী, এবং অন্তঃকোষীয় প্রবাহীর মধ্যকার তড়িৎ বিশ্লেষ্যের ক্রিয়াকলাপের দ্বারা পেশি ও নিউরন সচল হয়। কোষ ঝিল্লিতে সংবদ্ধ “আয়ন পথ” নামক বিশেষায়িত প্রোটিন কাঠামোর মধ্য দিয়ে তড়িৎ বিশ্লেষ্য কোষ ঝিল্লিতে প্রবেশ করতে বা নির্গত হতে পারে। যেমন- পেশি সংকোচন নির্ভর করে ক্যালসিয়াম (Ca2+), সোডিয়াম (Na+), এবং পটাসিয়াম (K+) এর উপস্থিতির ওপর। এসব তড়িৎ বিশ্লেষ্য পর্যাপ্ত মাত্রায় না থাকলে, পেশি দৌর্বল্য অথবা মারাত্মক পেশি সংকোচন ঘটতে পারে।
মুখ দিয়ে, অথবা জরুরি ক্ষেত্রে, শিরাপথ দিয়ে তড়িৎ বিশ্লেষ্যবাহী-পদার্থ প্রবিষ্ট করে তড়িৎ বিশ্লেষ্যের ভারসাম্য রক্ষা করা হয়, এবং তা হরমোন দ্বারা নিয়ন্ত্রিত হয়, আর সাধারণত অতিরিক্ত মাত্রায় থাকলে বৃক্ক তা নিষ্কাশন করে। মানবদেহে তড়িৎ বিশ্লেষ্যের সাম্যাবস্থা নিয়ন্ত্রিত হয় মূত্র-হ্রাসকারী হরমোন (anti-diuretic hormones), অ্যালডোস্টেরন (সোডিয়াম শোষণকারী হরমোন) এবং প্যারাথাইরয়েড হরমোন (ক্যালসিয়াম নিয়ন্ত্রক হরমোন)- এর মাধ্যমে। তড়িৎ বিশ্লেষ্যের মারাত্মক অস্বাভাবিকতা, যেমন- পানিশূন্যতা ও অতিরুদন, হৃদযন্ত্রজনিত এবং স্নায়বিক জটিলতার কারণ হতে পারে, এবং দ্রুত নিরসন করা না হলে, জরুরি চিকিৎসার দরকার হতে পারে।
পরিমাপ
চিকিৎসা-প্রযুক্তিবিদগণ কর্তৃক আয়ন-নির্দিষ্ট তড়িৎদ্বার দ্বারা রক্ত পরীক্ষা অথবা মূত্র-বিশ্লেষণের মাধ্যমে তড়িৎ বিশ্লেষ্য পরিমাপ করা একটি গতানুগতিক রোগ-নির্ণয় পদ্ধতি। রোগীর চিকিৎসার ইতিহাস বিশ্লেষণ ব্যতীত এইসব মানের ব্যাখ্যা করা অনেকটাই মূল্যহীন, এবং যুগপৎভাবে বৃক্কীয় কার্যকলাপের পরিমাপ ছাড়া অনেক সময় তা অসম্ভব। তড়িৎ বিশ্লেষ্যের মধ্যে সোডিয়াম ও পটাসিয়ামের মাত্রাই অধিকাংশ সময় পরিমাপ করা হয়। যেহেতু ক্লোরাইডের মাত্রা সহজাতভাবেই সোডিয়ামের মাত্রার সাথে সম্পর্কিত, সেহেতু ধমনিবাহিত রক্তে গ্যাস সংক্রান্ত বিশ্লেষণ ব্যাতিরেকে, ক্লোরাইডের মাত্রা পরিমাপ করা বেশ বিরল ঘটনা। মূত্র নিয়ে করা একটি গুরুত্বপূর্ণ পরীক্ষা হচ্ছে আপেক্ষিক গুরুত্ব পরীক্ষা, যা তড়িৎ বিশ্লেষ্যের অসামঞ্জস্যতা সংঘটন নির্ণয় করে।
পুনরুদন
মৌখিক পুনরুদন চিকিৎসায়, অনুশীলন, অতিরিক্ত মদ্যপান, ডায়াফোরেসিস (অতিরিক্ত ঘাম নিঃসরণ), উদরাময়, বমি, মাদকের নেশা অথবা অনাহারজনিত কারণে সৃষ্ট পানিশূন্যতা, সোডিয়াম ও পটাসিয়াম-বাহী পানীয়ের মাধ্যমে, যা দেহের পানি ও তড়িৎ বিশ্লেষ্যের ঘনত্ব পুনরুদ্ধার করে। চরম অবস্থায় অনুশীলনকারী ক্রীড়াবিদগণ (তিন বা ততোধিক ঘণ্টাব্যাপী একটানা যেমন- ম্যারাথন ও ট্রায়াথ্‌লন) যারা তড়িৎ বিশ্লেষ্য গ্রহণ করেন না, তাদের পানিশূন্যতার (বা হাইপো-ন্যাট্রেমিয়া) ঝুঁকি থাকে।
যথাযথ অনুপাতে পানি, চিনি এবং লবণ মিশ্রিত করে, ঘরে-তৈরী তড়িৎ বিশ্লেষ্যবাহী পানীয় তৈরি করা যায়। মানুষ এবং প্রাণিদের জন্য বাণিজ্যিকভাবে প্রস্তুত পানীয়ও বেশ সুলভ।
ফলের রস, ক্রীড়া পানীয়সমূহ, দুধ, বাদাম, এবং অনেক ফল ও শাকসবজিতে (আস্ত অথবা রস হিসেবে) তড়িৎ বিশ্লেষ্য বিদ্যমান থাকে (যেমন- আলু, আভোকাডো)
তড়িৎ-রসায়ন
থাম্ব|311x311পিক্সেল| এর তড়িৎ বিশ্লেষণের পরিকল্পিত রূপরেখা। এই প্রক্রিয়ার ফলাফল হচ্ছে, দুটি নিষ্ক্রিয় ও  গ্যাস তড়িৎদ্বারের মধ্যে প্রবাহ, এবং -যা পাত্রের তলায় জমা হয়। মূল নিবন্ধ: তড়িৎ বিশ্লেষণ
যখন কোন তড়িৎ বিশ্লেষ্যে তড়িৎদ্বার স্থাপন করা হয়, এবং একটি বিভব পার্থক্য প্রয়োগ করা হয়, তখন ঐ তড়িৎ বিশ্লেষ্য তড়িৎ পরিবহন করে। অযুগ্ম ইলেকট্রন সাধারণ অবস্থায় তড়িৎ বিশ্লেষ্যের মধ্য দিয়ে প্রবাহিত হতে পারে না; তার পরিবর্তে ক্যাথোডে একটি রাসায়নিক বিক্রিয়া সংঘটিত হয়, যা তড়িৎ বিশ্লেষ্যকে ইলেকট্রন সরবরাহ করে। আরেকটি বিক্রিয়া ঘটে অ্যানোডে, যেখানে তড়িৎ বিশ্লেষ্য থেকে তড়িৎদ্বারে ইলেকট্রন গৃহীত হয়। ফলাফলস্বরূপ, তড়িৎ বিশ্লেষ্যের মধ্যে ক্যাথোডের চারপাশে একটি ইলেকট্রন মেঘ গঠিত হয়, এবং অ্যানোডের চারপাশে ধনাত্মক আধান সৃষ্টি হয়। তড়িৎ বিশ্লেষ্যে বিদ্যমান আধানসমূহ এই আধানগুলোকে প্রশমিত করে, যা ইলেক্ট্রনের প্রবাহ অক্ষুণ্ণ রাখে ও বিক্রিয়া চলতে থাকে।
উদাহরণস্বরূপ, পানিতে সাধারণ খাবার লবণের (সোডিয়াম ক্লোরাইড, ) দ্রবণে,
ক্যাথোড বিক্রিয়া:
এবং হাইড্রোজেন গ্যাস বুদবুদ আকারে নির্গত হবে;
অ্যানোড বিক্রিয়া:
এবং ক্লোরিন গ্যাস বিমুক্ত হবে। ধনাত্মক আধানবিশিষ্ট সোডিয়াম আয়ন ক্যাথোডের দিকে যায়, ও  এর ঋণাত্মক আধানকে প্রশমিত করে, এবং ঋণাত্মক আধানবিশিষ্ট  অ্যানোডের দিকে যায় ও  এর ধনাত্মক আধানকে প্রশমিত করে। তড়িৎ বিশ্লেষ্যের আয়ন ছাড়া, তড়িৎদ্বারের চারপাশের ইলেকট্রন অবিচ্ছিন্ন তড়িৎ প্রবাহে বিঘ্ন ঘটাত; পানির মধ্য দিয়ে  ও -এর তড়িৎদ্বারের দিকে ব্যাপন, লবণ আয়নের তুলনায় বেশি সময় নেয়। তড়িৎ বিশ্লেষ্য পানিতে বিশ্লিষ্ট হয়, কেননা পানির অণুসমূহ তড়িৎ-দ্বিমেরু, এবং দ্বিমেরুগুলো আয়ন দ্রবীভূত করার জন্য একটি শক্তি-সুনির্দিষ্ট বিন্যাসে নিজেদের বিন্যস্ত করে।
অন্যান্য ক্ষেত্রে, তড়িৎ বিশ্লেষ্যের আয়নের সাথে সাথে, তড়িৎদ্বারের ধাতুও তড়িৎদ্বার বিক্রিয়ায় অংশগ্রহণ করতে পারে।
ইলেকট্রনিক যন্ত্রপাতিতে, যেখানে ধাতু-তড়িৎ বিশ্লেষ্য সংযোগ-তলে রাসায়নিক বিক্রিয়া কার্যকরী ভূমিকা পালন করে, সেখানে তড়িৎ বিশ্লেষ্য পরিবাহী ব্যবহৃত হয়।
কঠিন তড়িৎ বিশ্লেষ্যসমূহ
কঠিন তড়িৎ বিশ্লেষ্যসমূহকে মূলত চারটি ভাগে বিভক্ত করা যায়:
আসর-ই মা
আসর-ই মা একটি ফার্সি ভাষার দ্বি-সাপ্তাহিক প্রকাশনা, যা ইরানে প্রকাশিত হয়।
ইতিহাস এবং প্রোফাইল
১৯৯১ সালে দ্বি-সাপ্তাহিক প্রকাশনা হিসাবে আসর-ই মা অর্গানাইজেশন অব দ্য ইসলামিক রেভ্যুলুশন মোজাহেদিন (ওআইআরএম) দ্বারা প্রতিষ্ঠিত হয়েছিল।
দোমেনিকো বেরার্দি
২০১২ সালে, বেরার্দি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১০ ম্যাচে ৪টি গোল করেছেন।
ব্যক্তিগতভাবে, বেরার্দি বেশ কিছু পুরস্কার জয়লাভ করেছেন, যার মধ্যে ২০১৩ সেরিয়ে বি বর্ষসেরা ফুটবলার এবং ২০১৫ সালে ব্রাভো পুরস্কার জয় অন্যতম। দলগতভাবে, বেরার্দি এপর্যন্ত ১টি শিরোপা জয়লাভ করেছেন, যা সাসসুওলোর হয়ে জয়লাভ করেছেন।
প্রারম্ভিক জীবন
দোমেনিকো বেরার্দি ১৯৯৪ সালের ১লা আগস্ট তারিখে ইতালির কারিয়াতিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আজমগড় জেলা
আজমগড় জেলা হল ভারতের উত্তরপ্রদেশ রাজ্যের আজমগড় বিভাগের তিনটি জেলার মধ্যে একটি।
ব্যুৎপত্তি
জেলার সদর শহর, আজমগড়ের নামানুসারে এই জেলার নামকরণ করা হয়েছে। বিক্রমজিতের পুত্র আজম, ১৬৬৫ সালে এই শহরটি প্রতিষ্ঠা করেন। নিজামবাদের পরগনার মেহনগরের গৌতম রাজপুত বংশোদ্ভূত বিক্রমজিৎ ইসলাম ধর্ম গ্রহণ করেছিলেন। তার দুটি পুত্র ছিল, আজম ও আজমত। এটি ঋষি দুর্বাসার স্থান হিসাবেও পরিচিত, তাঁর আশ্রমটি টন এবং মাঝুই নদীর সঙ্গমের কাছে ফুলপুর উপ-জেলায় ছিল, ,ফুলপুর উপ-জেলা সদর থেকে উত্তরে।
ইতিহাস
ষোড়শ শতকের শেষের দিকে, আজমগড় জেলা থেকে একজন গৌতম রাজপুত দিল্লির মুঘলরাজদরবারে অন্তর্ভুক্ত হন। সেখানে তিনি আরও বেশি প্রতিপত্তি অর্জনের সন্ধানে গিয়েছিলেন। তাঁর উদ্দেশ্য সফল হয়েছিল, রাজদরবার থেকে অবশেষে তাঁকে আজমগড় অঞ্চলে ২২টি পরগনা পুরস্কার প্রদান করা হয়। এখান থেকে একটি পারিবারিক বংশলতিকা শুরু হয়, যে বংশের বংশধরেরা এই অঞ্চলের রাজা হয়ে ওঠেন। এটি উন্নতির একটি সাধারণ রাস্তা, এইভাবে অখ্যাত কোন বংশ প্রভাবশালী হয়ে উঠতে পারে।
ঔপনিবেশিক যুগ
১৮০১ সালে, লখনউ এর ওয়াজিররা জেলাটিকে ব্রিটিশদের হাতে তুলে দেয়। আজমগড়ের হিন্দু ও মুসলমান উভয় ধর্মের ভূমি মালিকেরাই (রৌতারা নামে পরিচিত) ১৮৫৭ সালে ব্রিটিশদের বিরুদ্ধে সিপাহী বিদ্রোহে সহায়তা করেছিলেন। ১৮৫৭ সালের ৩রা জুন স্থানীয় পদাতিক সৈন্যবাহিনীর ১৭তম রেজিমেন্ট আজমগড়ে বিদ্রোহ করেছিল, তারা তাদের কয়েকজন অফিসারকে হত্যা করেছিল এবং সরকারী সম্পত্তি লুট করে ফৈজাবাদ নিয়ে যায়। জেলাটি গোর্খা ও বিদ্রোহীদের মধ্যে লড়াইয়ের কেন্দ্রবিন্দুতে পরিণত হয়েছিল, কর্নেল কেলি ১৮৫৮ সালের অক্টোবরে এই অবস্থাকে নিয়ন্ত্রণে আনেন। সর্বাধিক উল্লেখযোগ্য বিদ্রোহী ছিলেন প্রয়াত জনাব লাল মোহাম্মদ চিভতাভিন। পরবর্তীকালে অনেক স্থানীয় ভূমি মালিক ব্রিটিশদের দ্বারা চূর্ণ হয়ে যায়। পরবর্তীতে, আজমগড়ের বাসিন্দারা ১৯৪২ সালে অসহযোগ আন্দোলন এবং ভারত ছাড়ো আন্দোলন-সহ বিভিন্ন জাতীয় আন্দোলনে অংশ নিয়েছিলেন। ঐতিহাসিক, সমাজ সংস্কারক, জাতীয়তাবাদী রাহুল সাংকৃত্যায়ন এই জেলার কানাইলা গ্রামে জন্মগ্রহণ করেছিলেন।
ভূগোল
আজমগড় জেলাটি এলাকা জুড়ে রয়েছে। জেলাটি গঙ্গা এবং ঘাগরা নদীর মধ্যে অবস্থিত। আজমগড় জেলার পূর্বদিকে আছে মউ, উত্তরে গোরক্ষপুর, দক্ষিণ-পূর্বে গাজীপুর, দক্ষিণ-পশ্চিমে জৌনপুর, পশ্চিমে সুলতানপুর এবং উত্তর-পশ্চিমে আম্বেদকর নগর জেলা।
জমির ঢাল উত্তর-পশ্চিম থেকে দক্ষিণ-পূর্ব দিকে বিস্তৃত। মোটামুটিভাবে বলতে গেলে, জেলাটি সমান্তরাল শৈলশিরার একটি ধারা নিয়ে গঠিত, যার শিখরগুলি নদীর প্রবাহ বরাবর সমতল বা ফাঁপা হয়ে পড়েছে; শৈলশিরার মাঝে মাঝে ধানের জমি, এবং তারই মধ্যে বহু প্রাকৃতিক জলাশয়।
আজমগড় জেলাটি ৭টি উপজেলা এবং ২২টি ব্লকে বিভক্ত। জেলায় ৪,১০৬টি গ্রাম (৩,৭৯২টি জনবসতিপূর্ণ এবং ৩১৪টি বসতিহীন) রয়েছে।
ভাঙ্গা জংশন রেলওয়ে স্টেশন
ভাঙ্গা জংশন রেলওয়ে স্টেশন বাংলাদেশের ঢাকা বিভাগের ফরিদপুর জেলার ভাঙ্গা উপজেলায় অবস্থিত।রাজবাড়ী-ভাঙ্গা লাইন এবং ঢাকা-যশোর লাইনের  একটি রেলওয়ে জংশন স্টেশন।
ইতিহাস
পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে। ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে। ২০২২ সালের ডিসেম্বর থেকে মাওয়া-ফরিদপুরের ভাঙ্গা পর্যন্ত ৫১ কিলোমিটার রেলপথে ট্রেন চলাচলের কথা বলা হয়েছে। রাজবাড়ী-ভাঙ্গা লাইননের ভাঙ্গা রেলওয়ে স্টেশন থেকে ভাঙ্গা জংশন রেলওয়ে স্টেশন পর্যন্ত নির্মাণ করার ফলে স্টেশনটি জংশন স্টেশনে পরিণত হয়। ভাঙ্গা জংশন রেলওয়ে স্টেশন থেকে পায়রা বন্দর পর্যন্ত রেলপথের নির্মাণ কাজ চলছে।
ডাক্তারি মৃত্যু
দেহের অভ্যন্তরে রক্ত সঞ্চালন বন্ধ হয়ে গেলে ঐতিহাসিকভাবে সেটা প্রত্যাবর্তনযোগ্য নয় বলে প্রমাণিত। ২০শ শতকে এসে হৃদ-ফুসফুসীয় পুনরুজ্জীবন, হৃৎপেশীতন্তুকম্পনরোধ, এপিনেফ্রিন সূচিপ্রয়োগ ও অন্যান্য জীবনধারণে সহায়ক চিকিৎসার উদ্ভাবনের আগ পর্যন্ত রক্ত সঞ্চালন এবং সংশ্লিষ্ট জীবনধারণের জন্য অতীব গুরুত্বপূর্ণ ক্রিয়াগুলি বন্ধ হয়ে যাওয়াকে ঐতিহাসিকভাবে মৃত্যুর আনুষ্ঠানিক সংজ্ঞা হিসেবে গণ্য করা হত। তবে উপরোক্ত চিকিৎসা কৌশলগুলির আবির্ভাবের পরে হৃদযন্ত্রের ক্রিয়া বন্ধ হয়ে যাওয়া তথা হৃদনিষ্ক্রিয়াকে কেবলমাত্র মৃত্যুর পরিবর্তে ডাক্তারি মৃত্যু হিসেবে ডাকা শুরু হয়, যাতে হৃদযন্ত্রের ক্রিয়া বন্ধ হয়ে যাওয়ার পরেও কোনও ব্যক্তিকে পুনরুজ্জীবিত করার সম্ভাবনাটি গণনায় ধরা যায়। সাথে আরেকটি নতুন ধারণার অবতারণা করা হয়, যার নাম মস্তিষ্ক মৃত্যু (Brain death)।
ডাক্তারি পরীক্ষায় প্রমাণিত মৃত্যুর শুরুতে কয়েক সেকেন্ডের মধ্যে ব্যক্তি চেতনা হারায়। কুকুরদের ক্ষেত্রে ২০ থেকে ৪০ সেকেন্ড পর্যন্ত মস্তিষ্কের ক্রিয়া স্বাভাবিকভাবে চলমান থাকতে পারে। এই প্রারম্ভিক মুহূর্তগুলিতে অনিয়মিত নাভিশ্বাস ঘটতে পারে, যা উদ্ধারকারীদের এক ধরনের ভুল সংকেত দিতে পারে যে ব্যক্তিটির হৃদ-ফুসফুসীয় পুনরুজ্জীবনের প্রয়োজন নেই। ডাক্তারি মৃত্যুর সময়ে দেহের সমস্ত দেহকলা ও অঙ্গপ্রত্যঙ্গগুলি ধীরে ধীরে এক ধরনের আঘাত সঞ্চয় করে, যার নাম রক্তাভাবজনিত আঘাত (ischemic injury)।
আরও দেখুন
• মৃত্যু
• মস্তিষ্ক মৃত্যু
• আইনি মৃত্যু
• হৃদ্‌যন্ত্রের ক্রিয়া বন্ধ হওয়া
• গভীর অবোষ্ণ সংবহন নিষ্ক্রিয়া
• তথ্য-তাত্ত্বিক মৃত্যু
• ল্যাজারাস ঘটনা
• মৃতপ্রায় অভিজ্ঞতা
পিন্ডো পর্বত
পিন্ডো (Monte Pindo) হল গ্যালিসিয়ার কার্নটের করুনায় অবস্থিত একটি ৬২৭ মিটার উচ্চতাবিশিষ্ট স্তূপপর্বত।
পিন্ডো প্রাকৃতিকভাবে কার্নোটা সৈকতের কার্নোট - ম্ন্টে পিন্ডোর সাথে সংযুক্ত, যা নেচারা ২০০০ এবং কমিউনিটি ইম্পর্ট্যান্স সাইটভুক্ত। এই অঞ্চলের ক্ষেত্রফল ৪ ৬২৯ হেক্টর এবং রিয়া দে করকুবিয়ন ও রিয়া দে মুরস ই নোইয়া এর মাঝের কার্নোট, ম্যাজারিকস, ইইসি এবং ডাম্ব্রিয়া পৌরসভাগুলোকে ধারণ করে।
ব্যুৎপত্তি
পিন্ডো শব্দটির উৎপত্তি ঘটেছে সম্ভবত সেলটিক ভাষার বিন ডুব (অর্থঃ অন্ধকার শীর্ষ) থেকে।
যুক্তরাষ্ট্রের স্ট্যানফোর্ড বিশ্ববিদ্যালয়ের ভাষাতত্ত্ব বিভাগের গবেষক জেমস জে. ডুরানসহ আরো অনেকের মতানুসারে পিন্ডো শব্দটি গ্যালিলিয় সেলটিক ভাষা থেকে উদ্ভূত হয়েছে, যা রোমান কর্তৃক গ্যালিসিয়া অধিকার করে নেয়ার আগ পর্যন্ত প্রচলিত ছিল। গ্যালিলিয় সেলটিক ভাষা'র বিন (আইরিশ গ্যালিলিয়; অর্থঃ শীর্ষ) কিংবা ডুভ (অন্ধকার কোন কিছু বোঝাতে ব্যবহৃত বিশেষণ) থেকে এসেছে। রোমানরা অবশ্য এর নাম দেন সেলটিক সুপারটামার্সি।
এছাড়াও গবেষকেরা কার্নোটের সাথে সাদৃশ্যপূর্ণ বেশকিছু পাহাড় খুঁজে পান, যেমন আয়ারল্যান্ডের বিন ডুভ পর্বত এবং স্কটল্যান্ডের বেইন ডুভ পর্বত।
চন্দনা শর্মা
চন্দনা শর্মা (জন্ম ৭ আগস্ট ১৯৮২) একজন ভারতীয় টেলিভিশন অভিনেত্রী। তিনি অঞ্জনা ভৌমিক মেয়ে। তাঁর বোন নীলাঞ্জনা শর্মা একজন অভিনেত্রী। তিনি পরিচালক রবি কিনাগী প্রেমী সিনেমার মাধ্যমে চলচ্চিত্রে অভিনয় শুরু করেছিলেন।
টেলিভিষন
তিনি সনি টিভিতে প্রচারিত জনপ্রিয় টিভি শো জাস্ট মোহব্বতে অদিতির ভূমিকায় অভিনয়ের মাধ্যমে তাঁর অভিনয় জীবন শুরু করেছিলেন। জাস্ট মোহব্বত চিত্রগ্রহণের সময়, তিনি বিশাল সিংয়ের বিপরীতে দিল হ্যায় কি মানতা নাহি শোতে আরও একটি ভূমিকায় অভিনয় করেছেন, দিয়া চরিত্রে অভিনয় করেছিলেন, যিনি তার জীবনে লড়াই করে যাচ্ছেন এমন এক ব্যক্তির প্রেমে পড়েছেন। ৯এক্স চ্যানেলে দুবাইয়ের ডাক ডক অভিনয় করেছেন।
তিনি তার হিট শো লাভ নে মিলা দি জোড়িতে একটি শক্তিশালী স্বতন্ত্র মহিলা দামিনী গুজরাল হিসাবে কাজ করেছিলেন, যেটি স্টার ওয়ান-এ প্রচারিত হয়েছিল। তিনি সনি টিভি রিস্তা ডট কম এর একটি পর্বে এবং এসএসএইচহহহহহ ... ফির কোন হ্যায় একটি কাজ করেছেন।
সুধীর কুমার চিত্রদুর্গ
সুধীর কুমার চিত্রদুর্গ পদ্মা রাজু (জন্ম ১৩ই এপ্রিল ১৯৭৯) একজন ভারতীয় ভারোত্তোলক । তিনি ব্রোঞ্জ পদক জিতেছিলেন ২০০৬ কমনওয়েলথ গেমসে পুরুষদের ৬৯ কেজি বিভাগে মোট ২৮৭ কিলোগ্রামের সম্মিলিত উত্তোলন সহ ব্রোঞ্জ পদক জিতেছিলেন।
পাকিস্তান পূর্বাঞ্চলীয় রেলওয়ে
পাকিস্তান ইস্টার্ন রেলওয়ে পূর্ব পাকিস্তানের (বর্তমান বাংলাদেশ) একটি রেল সংস্থা যা পাকিস্তান রেলওয়ের দুটি বিভাগের মধ্যে অন্যতম। এটি ১৯৬১ থেকে ১৯৭১ সাল পর্যন্ত চালু ছিলো। সংস্থাটির সদর দপ্তর চট্টগ্রামে অবস্থিত। বাংলাদেশের স্বাধীনতা লাভের সাথে সাথে এটি বাংলাদেশ রেলওয়েতে পরিণত হয়।
ইতিহাস
১৯৪৭ সালে পাকিস্তান ব্রিটেনের কাছ থেকে স্বাধীনতা অর্জন করলে আসাম বেঙ্গল রেলওয়ে পাকিস্তান ও ভারতের মধ্যে বিভক্ত হয়ে যায়। প্রায় ২৬০৩.৯২ কিলোমিটার রেলপথ পূর্ব বাংলার মধ্যে পড়ে। পরবর্তীতে আসাম বেঙ্গল রেলওয়ের নাম পরিবর্তন করে "ইস্টার্ন বেঙ্গল রেলওয়ে" নামকরণ করা হয়। ১৯৬১ সালের ১লা ফেব্রুয়ারি পূর্ব বাংলা রেলওয়ের নাম পরিবর্তন করে "পাকিস্তান ইস্টার্ন রেলওয়ে" রাখা হয় এবং পরের বছরেই সংস্থাটির নিয়ন্ত্রণ ফেডারেল সরকার থেকে পূর্ব পাকিস্তান সরকারে নিকট স্থানান্তরিত হয়। ১৯৬২ সালের ৯ই জুন রাষ্ট্রপতি আদেশে ১৯৬২-৬৩ অর্থবছরে সংস্থাটি পাকিস্তান ইস্টার্ন রেলওয়ে বোর্ডের পরিচালনার আওতায় পড়ে।
উত্তরসূরি
১৯৭১ সালে বাংলাদেশ স্বাধীন হওয়ার সাথে সাথে পাকিস্তান ইস্টার্ন রেলওয়ের নাম পরিবর্তন করে বাংলাদেশ রেলওয়ে রাখা হয়।
শেখ হাসান আরিফ
শেখ হাসান আরিফ বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
প্রারম্ভিক জীবন
আরিফের ১৯৬৮ সালের ২০ এপ্রিল জন্মগ্রহণ করেন। তাঁর বাবার নাম ফয়জুর রহমান এবং মার নাম হোসনে আরা বেগম (মৃত্যু ৮ই জুলাই ২০২৩, চট্টগ্রামের এভারকেয়ার হাসপাতালে)। তিনি চট্টগ্রাম বিশ্ববিদ্যালয় থেকে আইনে স্নাতক ও এমএসএস ডিগ্রি অর্জন করেন। তিনি উলভারহ্যাম্পটন বিশ্ববিদ্যালয় থেকে দ্বিতীয়বার আইন ডিগ্রি সম্পন্ন করেন।
কর্মজীবন
আরিফ ১৯৯৫ সালের ১২ অক্টোবর জেলা আদালতের আইনজীবী হন।
এরপর তিনি ২০১০ সালের ১৮ এপ্রিল বাংলাদেশ সুপ্রিম কোর্টের হাইকোর্ট বিভাগের অতিরিক্ত বিচারপতি নিযুক্ত হন।
২০১১ সালের জানুয়ারিতে আরিফ এবং বিচারপতি মোঃ ইমান আলী একটি রায় জারি করেন। এই রায়ে বাংলাদেশের সকল শিক্ষা প্রতিষ্ঠানে শারীরিক শাস্তি নিষিদ্ধ ঘোষিত হয়।
২০১২ সালের ১৫ এপ্রিল আরিফকে হাইকোর্ট বিভাগের স্থায়ী বিচারপতি করা হয়। ২০১২ সালের নভেম্বরে আরিফ দণ্ডপ্রাপ্ত যুদ্ধাপরাধী দেলাওয়ার হোসেন সাঈদীর পক্ষে সাক্ষী শুক রঞ্জন বালির জামিনের আবেদন শুনে বিব্রত বোধ করেন। সেজন্য তিনি শুনানির জন্য পরবর্তী তারিখ পছন্দ করেন। হাইকোর্ট বেঞ্চের জ্যেষ্ঠ সদস্য বিচারপতি সৈয়দ রিফাত আহমেদ জামিনের আবেদনের শুনানি করতে চাইলে আরিফ ঘোষণা করেন যে তিনি বিব্রত বোধ করছেন এবং আবেদনটি প্রধান বিচারপতির বেঞ্চে পাঠিয়েছিলেন।
২৫ সেপ্টেম্বর ২০১৪-এ, আরিফ ও বিচারপতি মুহাম্মদ উল্লাহ অতিরিক্ত বিচারপতির পদ থেকে এবিএম আলতাফ হোসেনকে হাইকোর্টের স্থায়ী বিচারপতি নিয়োগের জন্য দায়ের করা একটি আবেদন খারিজ করে দেন।
২০১৯ পালের অক্টোবরে আরিফ এবং বিচারপতি রাজিক-আল-জলিল আবরার ফাহাদের পরিবারের সদস্যের জন্য ক্ষতিপূরণের আবেদনের শুনানি করতে অস্বীকার করেছিলেন। ২০ অক্টোবর ২০১৯-এ, আরিফ এবং বিচারপতি রাজিক-আল-জলিল মুক্তিযোদ্ধাদের ন্যূনতম বয়সের জন্য সরকারের সাম্প্রতিক ঘোষণাকে বেআইনি এবং অসাংবিধানিক ঘোষণা করেন।
পান্ডারিয়া
পান্ডারিয়া (Pandariya) ভারতের ছত্তিসগড় রাজ্যের কাওয়ারধা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পান্ডারিয়া শহরের জনসংখ্যা হল ১২,৪৫৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে পান্ডারিয়া এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
২০০৮ মধ্য এশিয়া শক্তি সংকট
২০০৮ সালের মধ্য এশিয়া শক্তি সংকটটি মধ্য এশিয়ার একটি শক্তি ঘাটতি ছিল, যা ২০০৭-০৮ সালের শীতের (১৯৬৯ থেকে শীতলতম ) এবং খাদ্য ও জ্বালানির উচ্চমূল্যের সঙ্গে যুক্ত হয়, ফলে অনেকের জন্য যথেষ্ট কষ্টকর হয়। অস্বাভাবিক ঠান্ডা আবহাওয়া বিদ্যুতের জন্য চাহিদা বাড়িয়ে দিয়েছে, সঙ্কটকে আরও বাড়িয়েছে। তাজিকিস্তান পরিস্থিতি সবচেয়ে ভয়াবহ ছিল। জাতিসংঘ, এনজিও এবং রেড ক্রস এবং রেড ক্রিসেন্ট দ্বারা একটি আন্তর্জাতিক আপিল সরকারকে সহায়তার জন্য ২৫ মিলিয়ন মার্কিন ডলারের কাছাকাছি নিয়ে এসেছিল। সেই সময়, জাতিসংঘ সতর্ক করে দেয় যে, ২০০৮-০৯ সালের শীতকালে লক্ষ লক্ষ লোক অনাহারে ছিল।
বিশ্বব্যাংকের ঋণ এবং মূল্যবৃদ্ধি
২০০৮ সালের জানুয়ারির শুরুতে, কর্মকর্তারা "সরকারকে তার বিশ্বব্যাংকের ঋণ পরিশোধের জন্য" বিদ্যুতের দাম ২০ শতাংশ বৃদ্ধির ঘোষণা দিয়েছিল।  বারকি টজিকের একটি অফিসিয়াল অফিসারের মতে, তীব্র হয়ে উঠবে, এবং ২০১০  সাল পর্যন্ত বিদ্যুতের দাম বাড়বে বলে আশা করা হচ্ছে।
২০০৮ সালের এপ্রিল মাসে, ইউরোপ ও মধ্য এশিয়ার জন্য বিশ্বব্যাংকের প্রধান অর্থনীতিবিদ প্রডীফ মিত্র, খারাপ প্রতিক্রিয়াশীল দেশগুলিকে সামাজিক সহায়তার উপর বেশি ব্যয় করতে এবং তাদের সামাজিক কর্মসূচি "শীর্ষে" করার জন্য জোর দিয়েছিলেন।
তবুও, মিত্র ফোকাস "মুদ্রাস্ফীতি ব্যবস্থাপনায়" কেন্দ্রীয় কেন্দ্রীয় কেন্দ্রের কেন্দ্রবিন্দু হয়ে দাঁড়িয়েছে, যা বলেছে যে ক্ষতিগ্রস্ত দেশ "বিশেষ করে বাণিজ্য নিয়ন্ত্রণের উপর নিয়ন্ত্রণ আরোপের" থেকে বিরত থাকে (সম্প্রতি অনেক দেশের খাদ্যদ্রব্যে মুদ্রাস্ফীতির থেকে তাদের জনশক্তি রক্ষায় এবং অভ্যন্তরীণভাবে খাবার খাওয়ার ব্যবস্থা করে)। "এটি দীর্ঘ মেয়াদে খাদ্য সরবরাহের বিরুদ্ধে কাজ করতে পারে।"
বিদ্যুৎ সংকট
১৩ ই জানুয়ারী, ২০০৮ থেকে শুরু করে অনেক গ্রামে প্রতিদিন এক থেকে তিন ঘণ্টা বিদ্যুৎ পাওয়া যায়, এবং রাজধানী দুশান্বেকে আবাসিক এলাকায় রাতারাতি ক্ষমতা দখল করে।  ২৬ জানুয়ারী, ২০০৮  তারিখে, দুশানবে বিনোদন জায়গা (রেস্টুরেন্ট, দোকান, ফার্মাসি, বাজার এবং পাবলিক বাথরুম সহ) বিদ্যুৎ কাটা হয়, যার ফলে অনেক বসন্ত পর্যন্ত বন্ধ হয়। নগরীর কয়েকটি দৃশ্যমান লাইট ছিল যা জেনারেটরের মালিক, কারখানা বা অবৈধভাবে বিদ্যুৎ লাইন ব্যবহার করে এমন ব্যক্তিদের কাছ। নিষেধাজ্ঞাটি ১০  ​​ফেব্রুয়ারি শেষ হয়, তবে তা পরবর্তীতে বর্ধিত করা হয়। নিষেধাজ্ঞার কয়েকটি ব্যতিক্রম ছিল যার মধ্যে সরকারি অফিস, হাসপাতাল এবং কিছু শিল্পকলা শহর অন্তর্ভুক্ত ছিল, যেমন টারসুনজাডা, যার একটি বড় অ্যালুমিনিয়াম উদ্ভিদ ছিল। দুশানবে এবং অন্যান্য শহরে অপ্রয়োজনীয় সেন্ট্রাল হিটিং সিস্টেমের কারণে, অ্যাপার্টমেন্ট ব্লকের বাসিন্দাদের বিদ্যুৎ ব্যতীত তাদের বাড়িঘর গরম করার অন্য কোন উপায় ছিল না।
কঠোর শীতকালে
তাপমাত্রা -২০ ডিগ্রী সেলসিয়াস পর্যন্ত পৌঁছানোর সাথে সাথে ঠান্ডা শীতকালে পরিস্থিতি আরো বাড়তে থাকে। দুশানবে বাসিন্দাদের ঘুমের জন্য বেশ কয়েকটি জ্যাকেট ও ওভারকোটের পোশাক পরে এবং সমস্ত পরিবারের সদস্যরা উষ্ণতা ভাগ করে নেওয়ার জন্য একক কম্বল অধীনে ঘুমিয়ে থাকে। জাতিসংঘের বিশ্ব খাদ্য কর্মসূচী উভয় নগর ও গ্রামীণ এলাকায় জরুরী সংকটের মধ্যে খাদ্য পরিস্থিতি ঘোষণা করেছে।
এলিজাবেথ হার্টম্যান
ম্যারি এলিজাবেথ হার্টম্যান (২৩ ডিসেম্বর ১৯৪৩ - ১০ জুন ১৯৮৭) ছিলেন একজন মার্কিন অভিনেত্রী। তিনি তার অভিষেক চলচ্চিত্র আ প্যাচ অব ব্লু (১৯৬৫) চলচ্চিত্রে অন্ধ তরুণী সেলিনা ডার্সি চরিত্রে অভিনয়ের জন্য সর্বাধিক পরিচিত, এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন। পরের বছর তিনি ফ্রান্সিস ফোর্ড কোপলার ইউ আর আ বিগ বয় নাউ চলচ্চিত্রে বারবারা ডার্লিং চরিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। হার্টম্যান ডন সিগেলের দ্য বিগিল্ড ও জনপ্রিয় চলচ্চিত্র ওয়াকিং টল-এ শ্রেষ্ঠাংশে অভিনয় করেন। তিনি দ্য গ্লাস মেনেজারি নাটকে লরা উইংফিল্ড ও ব্রডওয়ে মঞ্চে আওয়ার টাউন নাটকে এমিলি ওয়েব চরিত্রে অভিনয় করে প্রসিদ্ধি অর্জন করেন।
প্রারম্ভিক জীবন
ম্যারি এলিজাবেথ হার্টম্যান ১৯৪৩ সালের ২৩শে ডিসেম্বর ওহাইও অঙ্গরাজ্যের ইয়ংসটাউনে জন্মগ্রহণ করেন। তার মাতা ক্লেয়ার (বিবাহপূর্ব মুল্যালি; ১৯১৮-১৯৯৭) এবং পিতা বি.সি. হার্টম্যান (১৯১৪-১৯৬৪)। তার জ্যানেট নামে এক বোন এবং উইলিয়াম নামে এক ভাই ছিল। তিনি বোর্ডম্যান হাই স্কুলের সুদক্ষ নাট্যতত্ত্বের শিক্ষার্থী ছিলেন। ১৯৬১ সালে তিনি এই প্রতিষ্ঠান থেকে পড়াশোনা সমাপ্ত করেন। তিনি দ্য গ্লাস ম্যানেজারি মঞ্চনাটকে লরা চরিত্রে অভিনয়ের জন্য এই অঙ্গরাজ্যের উচ্চ বিদ্যালয়ের মঞ্চনাটকের সেরা অভিনেত্রীর পুরস্কার লাভ করেন। এই সময়ে তিনি ইয়ংসটাউন প্লেহাউজে আর্থার লরেনৎসের আ ক্লিয়ারিং ইন দ্য উডস এবং আওয়ার টাউন-সহ একাধিক মঞ্চনাটকে অভিনয় করেন। তিনি পিট্‌সবার্গের কার্নেগি মেলন বিশ্ববিদ্যালয়ে উচ্চতর শিক্ষা গ্রহণ করেন। সেখানে তার ভবিষ্যৎ স্বামী গিল ডেনিসের সাথে পরিচয় ঘটে। হার্টম্যান এই সময়ে কেনলি প্লেয়ার্সের হয়ে গ্রীষ্মকালীন মঞ্চনাটকে কাজ করেন।
অয়েল অ্যান্ড ন্যাচারাল গ্যাস কর্পোরেশন
তেল ও প্রাকৃতিক গ্যাস কর্পোরেশন (ওএনজিসি) একটি সরকারি খাতের ভারতীয় বহুজাতিক খনিজ তেল ও গ্যাস সংস্থা। এর নিবন্ধিত কার্যালয়টি নতুন দিল্লিতে অবস্থিত। পেট্রোলিয়াম ও প্রাকৃতিক গ্যাস মন্ত্রকের প্রশাসনিক নিয়ন্ত্রণাধীন এই সংস্থাটি ভারত সরকারের মালিকানাধীন। এটি দেশের বৃহত্তম তেল ও গ্যাস অনুসন্ধান ও উৎপাদনকারী সংস্থা এবং এটি ভারতের অপরিশোধিত তেলের প্রায় ৭০% (দেশের মোট চাহিদার প্রায় ৫৭% সমতুল্য) এবং প্রাকৃতিক গ্যাসের প্রায় ৮৮% উৎপাদন করে। ভারত সরকার ২০১০ সালের নভেম্বর মাসে ওএনজিসিকে মহরত্নের মর্যাদা প্রদান করে।
সংস্থাটি ২০১২-২০১৮ অর্থবছরের জন্য ভারত সরকার কর্তৃক করা একটি সমীক্ষায় ভারতের বৃহত্তম মুনাফা অর্জনকারী পিএসইউ হিসাবে স্থান পেয়েছে। প্ল্যাটস অনুযায়ী শীর্ষ ২৫০ টি বিশ্বব্যাপী শক্তি সংস্থাগুলির মধ্যে এটি ৭তম স্থানে রয়েছে।
ভারত সরকার ১৯৫৫ সালের ১৮ আগস্ট ওএনজিসি প্রতিষ্ঠা করে। এটি ভারতের ২৬ টি পলল অববাহিকায় হাইড্রোকার্বন অনুসন্ধান ও উত্তোলনের সাথে জড়িত এবং দেশে সংস্থাটির মালিকানাধীন ১১,০০০ কিলোমিটারের বেশি পাইপলাইনের পরিচালনা করছে। এর আন্তর্জাতিক সহায়ক সংস্থা ওএনজিসি বিদেশ-এর বর্তমানে ১৭ টি দেশে প্রকল্প রয়েছে। ওএনজিসি বিগত ৫০ বছরে বাণিজ্যিকভাবে উৎপাদিত ৭ টি বেসিনের মধ্যে ৬ টির আবিষ্কার করে এবং ভারতীয় বেসিনে হাইড্রোকার্বন তেল ও গ্যাসের পরিমাণ ৭.১৫ বিলিয়ন টনেরও বেশি যুক্ত করে।  বিশ্বব্যাপী পুরাতন ক্ষেত্রগুলি থেকে উৎপাদন হ্রাসের বিরুদ্ধে ওএনজিসি বিভিন্ন আইওআর (উন্নত তেল পুনরুদ্ধার) ও ইওর (বর্ধিত তেল পুনরুদ্ধার) প্রকল্পগুলিতে আগ্রাসী বিনিয়োগের সহায়তায় মুম্বাই হাইয়ের মতো ব্রাউনফিল্ডগুলি থেকে উৎপাদন বজায় রেখেছে। ওএনজিসি-এর ২৫-২৩% এর বর্তমান পুনরুদ্ধার ফ্যাক্টর সহ অনেকগুলি পুরাতন তল ক্ষেত্র রয়েছে। এর রিজার্ভ রিপ্লেসমেন্ট রেসিও ২০০৫ সাল থেকে ২০১৩ সালের মধ্যে একের অধিক হয়ে গেছে।
পণ্য ও সেবা
ওএনজিসি প্রধান ভারতীয় তেল ও গ্যাস পরিশোধক ও বিপণন সংস্থাগুলিকে অপরিশোধিত তেল, প্রাকৃতিক গ্যাস ও মূল্য সংযোজনীয় পণ্য সরবরাহ করে। ভারতীয় বাজারের জন্য সংস্থাটির প্রাথমিক পণ্যগুলি হল অপরিশোধিত তেল ও প্রাকৃতিক গ্যাস।
২০১৬-১৭ অর্থবছরের জন্য পণ্য-ভিত্তিক উপার্জনের ব্রেকআপ (₹ বিলিয়ন):
রিচার্ড রামিরেজ
রিকার্ডো লেয়ভা মুনোজ রামিরেজ, সংক্ষেপে রিচার্ড রামিরেজ (২৯ ফেব্রুয়ারি ১৯৬০ – ৭ জুন ২০১৩), ছিলেন একজন মার্কিন সিরিয়াল খুনি, ধর্ষক, ডাকাত এবং শয়তানের উপাসক। ১৯৮৪ সালের জুন থেকে ১৯৮৫ সালের আগস্ট পর্যন্ত সংঘটিত তার বহুল আলোচিত অপরাধসমূহ লস অ্যাঞ্জেলস ও সান ফ্রান্সিসকোর অধিবাসীদের আতঙ্কিত করে রেখেছিল। গ্রেপ্তার হওয়ার আগে রিচার্ড রামিরেজকে গণমাধ্যম "নাইট স্টকার" নাম দিয়েছিল। রামিরেজ হ্যান্ডগান, ছুরি ও হাতুড়িসহ বিভিন্ন হাতিয়ার ব্যবহার করতেন। তিনি শয়তানের উপাসক ছিলেন এবং কখনোই তার অপরাধসমূহের জন্য অনুতাপ করেন নি। রামিরেজকে তার অপরাধসমূহের জন্য ১৩টি মৃত্যুদণ্ডাদেশ দেয়া হয় । ক্যালিফোর্নিয়ার একটি কারাগারে থাকাকালে রামিরেজ বি-সেল লিম্ফোমাজনিত সমস্যায় আক্রান্ত হয়ে মৃত্যুবরণ করেন।